Document ID: /roh_data/filtered/fineweb-2-filterrobots_roh.jsonl.gz/10162

Il stadi federativ sez ha annunzià il glindesdi in entir pachet da mesiras per cumbatter las infecziuns cun la varianta sidafricana dal virus. En regiuns cun bleras infecziuns duai l'entira populaziun vegnir testada. Ultra da quai ston tut ils osps che vulan ir cun skis, mussar in test negativ.
Sco i para na cuntentan quellas mesiras dentant betg la regenza a Vienna. Sper l'appel da betg viagiar en il Tirol appellescha ella a tut ils osps, ch’èn stads las ultimas duas emnas en quella regiun, da far in test. Il medem valia era per tuttas persunas che veglian viagiar dal Tirol en in'autra regiun da l'Austria.
Schluccà lockdown
Malgrà la situaziun delicata en il vest dal pajais ha l’Austria schluccà quest glindesdi il lockdown che valeva las ultimas 12 emnas. Stizuns, coiffeurs e museums dastgan puspè avrir. I valan dentant bunamain dapertut reglas d’igiena severas, sco in obligatori da purtar mascrinas da FFP2.